त्यसो त सोही दिन बिहानैदेखि प्रम नेपाल समस्यामा पर्नुभएको थियो। एमाले नेतृ विद्या भण्डारीले शपथ ग्रहण गर्न जान मानिनन्। उनलाई गृहमन्त्री बनाउने तय भएर पनि अन्तिम समयमा आएर नेपालले रक्षामन्त्री बनाउने कुरा गरेपछि उनी नमानेकी हुन्। पछि नेपालले नेता केपी ओलीसँग कुराकानी गरेर सम्झाइदिन भन्नुभएको थियो। एमाले स्रोतका अनुसार, सेनापति रुक्मांगत कटवालको अवकाश प्रकरण जटिल भएको र त्यसलाई टुंगोमा नपुर्याकई कांग्रेस सरकारमा सामेल नहुने भएकाले तत्काललाई रक्षामन्त्री बनाएर प्रक्रिया अगाडि बढाउनुपर्ने बाध्यता आइलागेको प्रम नेपालको तर्क थियो। विद्यालाई छाडेर पाण्डेलाई रक्षामा ल्याउँदा उल्टो पर्ने खतरा भएको पनि नेता नेपालले ओलीलाई बताएको स्रोतले जनाएको छ। खनाल समूह कटवाललाई कारवाही गर्ने पक्षमा नै रहेकोले पाण्डेले आनाकानी गरिदिए कटवाल प्रकरणले अर्कोरुप लिने खतरा प्रमले महसुस गरेको बुझिएको छ।
